Sud-Vjetnama Nacia Liberiga Fronto

Sud-Vjetnama Nacia Liberiga Fronto () aŭ Viet Cong (esperantigebla al VjetkongoEnhavo de Espero Katolika numero 7/1966  Espero Katolika) estis komunisma armeo bazita en Suda Vjetnamio, kiu batalis kontraŭ la registaroj de Sud-Vjetnamio kaj Usono dum la Vjetnama milito (1955-75).

La konata vjetnama nomo Việt Cộng estas mallongigo de Việt Nam Cộng-sản ("Vjetnama Komunisto") kion la malamikoj ŝanĝis alternative al Việt gian cộng sản ("Komunisma Perfidulo al Vjetnamio"). Usona armeo nomis la vjetnam-komunismajn fortojn Charlie, negrave ĉu Nord-vjetnamoj aŭ Vjetkongo.

La grupo estis formita de personoj de kaj Suda kaj Norda Vjetnamioj. La Vjetkongo uzis gerilan militadon, inkludante atakojn kontraŭ usonaj invadomilitistoj, aŭ kontraŭ ties sudvjetnamaj aliancanoj, bojkotojn, teroristajn bombadojn, ŝteladon, militmortigojn, kaj embuskojn. La grupo estas plej konata por la Tet-Ofensivo (Sự kiện Tết Mậu Thân, Tet Offensive), atako al multaj Sud-vjetnamaj urboj en februaro 1968. La grupo estis proksime rilata al la registaro de Norda Vjetnamio, kiu konkeris la Sudan en 1975 (pri tio vidu artikolon Falo de Sajgono).

Laŭ “Rethinking Camelot” (Noam Chomsky 1993) la vjetkonga rezisto estis, parte, la rezulto de teruro trudita de la registaro de Suda Vjetnamio subtenita kaj gvidita de Usono, dum la Vjetkonga Organizo pli pace atendis baloton promesita de la Ĝeneva Konferenco (1954).

 Bildaro 

 Vidu ankaŭ 
 Vjetnama milito

 Referencoj 

 La Dekpunkta Totala Solvo de la Nacia Fronto de Liberigo de Sud-Vjetnamio al la Sudvjetnama Problemo Giai Phong, Sud-Vjetnamio 1970.

Kategorio:Vjetnama milito
Kategorio:Komunismaj partioj
Kategorio:Naciismo
Kategorio:Historio de Vjetnamio
Kategorio:1954 en Vjetnamio
Kategorio:1976 en Vjetnamio